== Turisme ==
Siden de første hold turister besøgte Angkor Wat i 1907 er templet blevet en stor turistattraktion.<ref name="Siem Reap historie"/> I 2004 og 2005 kom der ifølge officielle opgørelser henholdsvis 561.000 og 677.000 udenlandske besøgende til Siem Reap provinsen, hvilket er omtrent 50% af alle udenlandske turister til Cambodja for begge år.<ref>{{cite web |url=http://www.tourismcambodia.com/Statistics/index.asp?Year=2005 |title=Referat fra jan-dec 2005 |access-date=2008-04-25 |work=Tourism of Cambodia |publisher=Statistik og turisme-informationsafdelingen, Turistministeriet i Cambodja |archive-date=13. april 2008 |archive-url=https://web.archive.org/web/20080413115411/http://www.tourismcambodia.com/Statistics/index.asp?Year=2005 |url-status=dead }} {{en sprog}}</ref> Den forøgede tilstrømning af turister de senere år har indtil nu ikke forårsaget større skader på Angkor Wat, bortset fra en smule [[graffiti]]. Derudover er der blevet tilføjet reb og trætrapper for at beskytte henholdsvis basreliefferne og gulvene. Turismen har indbragt ekstra midler til vedligeholdelse – i 2000 blev ca. 28% af billetindtægterne brugt på templerne – selv om det meste arbejde er blevet udført af udenlandsk finansierede hold.<ref>Tales of Asia, [http://www.talesofasia.com/cambodia-interviews-AC.htm Bevarelse af Angkor: Interview med Ang Choulean (13. oktober 2000)] {{en sprog}}</ref>
{{-}}
Historie